Èxit de participació en el primer taller d'alfabetització digital d'Alcàsser
dl., 08/05/2023 - 11:46

Un total de 55 persones van participar en el primer taller d'alfabetització digital que es va impartir, al Centre Social, dimarts passat. Aquests cursos, organitzats des de l'Ajuntament d'Alcàsser, tenen com a objectiu reduir la bretxa digital entre la ciutadania i formar a les persones participants en els coneixements i habilitats necessàries per a manejar un ordinador i executar les aplicacions bàsiques més utilitzades tant en el dia a dia com en un entorn laboral.

En aquest primer taller de Transformació Digital: eAdministració i Ciberseguretat, es va aprendre com instal·lar i utilitzar els certificats digitals per a accedir a totes les seus electròniques, presentar instàncies i realitzar tràmits online, com la renovació del DARDE, consultar les dades tributàries, la vida laboral, el padró l'historial de salut o el cens electoral, entre altres; així com signar els PDF i realitzar la sol·licitud telemàtica per a ajudes i bons o inscripcions a escoles esportives, nadalenques, d'adults, etc.

Els pròxims cursos es realitzaran els dies 6 de juny i 4 de juliol. Les inscripcions ja estan obertes a través d'aquest enllaç:

https://citaprevia.alcasser.es/#!/reserva/643e535206afd86896775a4a o bé enviant un correu electrònic a tdigital@alcasser.es indicant les següents dades personals: nom i cognoms, telèfon i email de contacte.

I és que en els següents tallers es repassaran, a més, consells per a utilitzar Internet de manera segura.

Els cursos d'alfabetització digital s'imparteixen per part de professorat de la Universitat de València amb una periodicitat mensual i es desenvolupen en el Centre Social de la localitat durant les vesprades del primer dimarts de mes en horari de 17.00 a 20.00 hores.

L'alcaldessa d'Alcàsser, Eva Zamora, ha celebrat l'èxit d'aquest primer curs d'alfabetització digital, i ha destacat que la tendència és que «es continuen cobrint la totalitat de les places disponibles en els següents tallers, ja que s'aborden temes de gran interés per a la ciutadania i que els facilita el seu dia a dia».